19. melléklet az 55/2024. (XII. 3.) MNB rendelethez

**A pénzforgalmi szolgáltatók által fogyasztók részére vezetett fizetési számlákhoz kapcsolódó díjakra és kondíciókra vonatkozó felügyeleti jelentés (jelentéskód: PADWEB) kitöltésére vonatkozó részletes előírások**

**I.**

**Általános szabályok**

1. **Kapcsolódó jogszabályok, fogalmak**

A felügyeleti jelentés teljesítése során alkalmazandó jogszabályok körét az 1. melléklet 1. pontja, a felügyeleti jelentésben és a kitöltési előírásokban használt fogalmakat az 1. melléklet 2. pontja tartalmazza.

1. **A felügyeleti jelentés tartalmi követelményei**

2.1. A felügyeleti jelentésben azokra a – pénzforgalmi szolgáltató által forgalmazott – fizetési számlákra vonatkozóan kell adatot szolgáltatni, amelyekre a fogyasztó új szerződést köthet és amelyek a fogyasztók széles köre számára elérhető, tehát nyilvános elérhetőségében nem korlátozottak. Nyilvános elérhetőségében korlátozottnak minősül az 1. melléklet 2.114. pontja szerinti munkavállalói számla, számlacsomag, valamint a fogyasztó és a pénzforgalmi szolgáltató egyedi megállapodása alapján igénybe vehető számla, számlacsomag.

2.2. Az egyes fizetési számlák feltételeiben történő módosításról, új konstrukció bevezetéséről, valamint a meglévő konstrukció megszüntetéséről a pénzforgalmi szolgáltatónak az említett változások érvényessége kezdőnapját megelőző munkanapig eseti jelentést kell teljesítenie, a pénzforgalmi szolgáltató mindenkor hatályos díjakat tartalmazó szerződési feltételeivel (hirdetmény, kondíciós lista, a továbbiakban együtt: Hirdetmény) összhangban.

2.3. A felügyeleti jelentés kitöltése során a 144/2018. (VIII. 13.) Korm. rendelet 1. melléklete szerinti szolgáltatások további alábontásra kerültek (a továbbiakban: Díjtípus).

A tranzakciók jellemzőit, a megbízás benyújtásának csatornáit figyelembe véve a következő általános sorrend érvényesül:

1. belföld – külföld
2. elektronikus csatornán – telefonon – papír alapon (fiókban)
3. számlavezetőn kívül – számlavezetőn belül – csoporton belül
4. bankkártyával – bankkártya nélkül
5. saját (ATM, fiók) – idegen (ATM, fiók, posta) – csoport (ATM, fiók)
6. forintban – euróban – egyéb pénznemben

A Díjtípus részletező mezők kitöltésekor is figyelemmel kell lenni a fenti rendező elvre.

**Elektronikus csatorna** alatt értendő minden olyan információ technológiai eszköz használatával megvalósuló internet alapú, online vagy telekommunikációs, távközlési megoldás, amely a fogyasztó automatikus azonosítását követően alkalmas a fizetési számlájához kapcsolódó szolgáltatások igénybevételére oly módon, hogy a művelet elindítása, feldolgozása és végrehajtása a pénzforgalmi szolgáltató részéről nem igényel emberi beavatkozást.

**Telefonos csatorna** alatt értendő, ha a fogyasztó a fizetési számlájához kapcsolódó szolgáltatásokat távközlési eszköz útján oly módon veheti igénybe, hogy azonosítása, a művelet rögzítése, elindítása, feldolgozása, végrehajtása a pénzforgalmi szolgáltató részéről bármely ponton emberi beavatkozást igényel.

**Papír alapú, fióki csatorna** alatt értendő minden egyéb megoldás, amely során a fogyasztó a fizetési számlájához kapcsolódó szolgáltatások igénybevételéhez nem elektronikus vagy telefonos csatornát vesz igénybe, ideértve a fióki elektronikus aláírópad használatát is.

2.4. A forinttól eltérő átutalások jellemzőit figyelembe véve a Díjtípus részletező mezők kitöltésekor a következőket kell figyelembe venni:

1. amennyiben a teljesítés értéknapja/sürgőssége befolyásolja a tranzakció díját, akkor a normál értéknapos teljesítést kell figyelembe venni,
2. amennyiben a költségviselés módja befolyásolja a tranzakció díját, akkor az OUR (saját) költségviselést kell figyelembe venni (kivéve SEPA),
3. amennyiben befolyásolja a tranzakció díját, hogy idegen vagy saját fizetési számlák között történik-e, akkor a pénzforgalmi szolgáltatón kívüli idegen fizetési számlák közötti teljesítést kell figyelembe venni.

2.5. Amennyiben a 2.4. alpontban foglaltakon kívüli további tényezők is befolyásolják a forinttól eltérő átutalások díját, akkor a tranzakciók jellemzőit, csatornáit figyelembe véve a következő általános sorrend érvényesülésére kell törekedni:

1. forint fizetési számláról pénznemek közötti átváltással (a továbbiakban: konverzió) – deviza fizetési számláról konverzióval – deviza fizetési számláról konverzió nélkül
2. EGT-állam pénznemében – nem EGT-állam pénznemében
3. EU-tagállamba – nem EU-tagállamba
4. pénzforgalmi szolgáltatón kívül – pénzforgalmi szolgáltatón belül

2.6. Amennyiben több tényező befolyásolja a tranzakció díját, akkor a tényezőket együttesen kell figyelembe venni, és – jelen kitöltési előírások eltérő rendelkezése hiányában – a legmagasabb díjat kell megadni.

3. A PADWEB kódú táblát excel (.xlsx) formátumban kell beküldeni. A tábla ismétlőblokkos, egy vagy több termék feltöltése is lehetséges. Az ősfeltöltés során az összes termék feltöltése szükséges. Ezt követően csak változás esetén (új termék, termék kondícióinak változása, értékesítés megszüntetése), az új vagy változással érintett termékre vonatkozóan kell az adatszolgáltatást teljesíteni. Az eseti felügyeleti jelentést minden esetben eredeti (E) felügyeleti jelentésként szükséges beküldeni, a vonatkozási idő kezdete és vége megegyezik a felügyeleti jelentés beküldésének napjával.

4. A felügyeleti jelentés kitöltését segítő technikai segédletet az MNB a honlapján teszi közzé.

**II.**

**A felügyeleti jelentésre vonatkozó részletes szabályok**

**1. A fizetési számlákhoz kapcsolódó díjakra és kondíciókra vonatkozó mezők felépítése**

|  |  |  |  |
| --- | --- | --- | --- |
| Szolgáltatás csoport I-V – A mezők tartalma fix, nem szerkeszthető | | | |
| Szolgáltatások 1-20 | Díjtípusok | Egyedi jellemző | |
|  |  | a) Díjtípus részletező | b) Díj összege |
| A mezők tartalma fix, nem szerkeszthető | A mezők tartalma fix, nem szerkeszthető | Szerkeszthető szöveges mezők | Szerkeszthető szöveges mezők |

1.1. A fizetési számlákhoz kapcsolódó díjakra és kondíciókra vonatkozó mezők típusai:

1. Szolgáltatás csoportok: a 144/2018. (VIII. 13.) Korm. rendelet 1. melléklete szerinti jegyzékben meghatározott csoportosítás.
2. Szolgáltatások:a 144/2018. (VIII. 13.) Korm. rendelet 1. melléklete szerinti jegyzékben meghatározott szolgáltatások.
3. Díjtípusok: a szolgáltatások igénybevételének csatornája, pénzneme, további jellemzői szerinti alábontás.
4. Egyedi jellemzők:

da) Díjtípus részletező mezők: a díjtípusok egyedi jellemzőinek leírására, illetve a díjak felszámításának gyakoriságára vonatkozó, a pénzforgalmi szolgáltató mindenkor hatályos Hirdetményével összhangban álló információk megadására szolgáló szöveges mezők.

db) Díj mezők: amennyiben jelen kitöltési előírások ettől eltérően nem rendelkeznek, minden esetben az adott díjtípushoz kapcsolódó nem promóciós, kedvezmény nélküli, legmagasabb díjat kell megadni. Amennyiben a rendelkezésre álló mezők száma korlátozott, a díjat befolyásoló különböző tényezők kombinációjaként felszámítható legmagasabb díjat szükséges megadni.

1. Technikai adatok: a termék azonosításához és az összehasonlító weboldalon való megjelenítéshez szükséges információkat magukban foglaló mezők.

1.2. A felügyeleti jelentés kitöltése során akkor szükséges adattal feltölteni a Díjtípus részletezőt és Díj mezőt, ha a pénzforgalmi szolgáltató által kínált valamely Díjtípus tartalmát tekintve megfelel a megadott Díjtípusnak. Nem a Díjtípus megnevezésének egyezőségét, hanem annak tartalmát kell figyelembe venni.

A Díjtípus részletező mezők kitöltése nem szükséges, amennyiben nem kapcsolódik plusz információ az adott díjtípushoz.

A b1) Díj összege mezőt nem lehet üresen hagyni, legalább az ’- írásjelkombinációval szükséges feltölteni.

Az Egyedi jellemző mezőpárokat úgy kell feltölteni adattal, hogy amennyiben egynél több Egyedi jellemző kerül megadásra, két feltöltött Egyedi jellemző mezőpár között nem maradhat üresen Egyedi jellemző mezőpár.

Amennyiben valamely Díjtípus részletező mező nem üres, a mezőpár Díj összege mezője sem lehet üres.

1.3. A díjakat a fizetési számla pénznemében, illetve a transzparens tájékoztatás érdekében a Hirdetményben szereplő pénznemben kell megadni. Az adott pénznem rövidítését a Díj összege mezőkben az összeget követően kell megadni (forint esetén Ft, egyéb pénznem esetén az adott pénznem ISO-kódja). A számlavezetés pénznemétől eltérő pénznemben kifejezett díj szerepeltetése esetén az URL hivatkozásoknál, a Technikai adatokra vonatkozó mezőben fel kell tüntetni az átváltási árfolyam online elérhetőségét is.

1.4. Amennyiben egy díj százalékos mértékben kerül felszámításra, ezt a „%” jellel kell megadni. A fix díj + százalékos díj kombináció a megfelelő karakterek használatával adandó meg. Amennyiben egy díj minimum, illetve maximum érték figyelembevételével kerül felszámításra, ezt a „min.”; „max.” rövidítés használatával szükséges megadni.

Amennyiben egy Díjtípushoz többféle Egyedi jellemző kapcsolódik, a Díjtípusok részletezését úgy kell megadni, hogy egy plusz Egyedi jellemző mező egy díjköteles jellemzőt tartalmazzon.

Amennyiben egy fixen megadott Díjtípust nem alkalmaz a pénzforgalmi szolgáltató (nincs ilyen díjtípusa), az a1) Díjtípus részletező mezőt üresen kell hagyni, a b1) Díj összege mezőt az ’- írásjelkombinációval szükséges feltölteni.

Amennyiben egy fixen megadott Díjtípusra vonatkozóan nem számít fel díjat a pénzforgalmi szolgáltató (van ilyen Díjtípus, de díjmentes), 0 Ft értéket szükséges megadni, forinttól eltérő pénznemben felszámított díj esetén az adott pénznem ISO-kódjának használata mellett.

1.5. Az intézményi Logo feltöltését külön űrlapon szükséges elvégezni.

**2. Az egyes mezőkben jelentendő adatok**

**2.1. Általalános adatok**

**PADWEB00001 Termékkód**

Öt számjegyből álló, a pénzforgalmi szolgáltató által megadandó egyedi azonosító, amely egyértelműen azonosít egy terméket. Új termék csak korábban nem használt termékkóddal jelenthető be. A kondíciók módosítása esetén a korábban megadott Termékkódot szükséges használni. Egy termék értékesítésének megszüntetését követően az adott termékkód többet nem használható.

Forintban vezetett fizetési számlák esetén a folyamatos számozás 10001-19999 sorszámig, devizaszámlák esetén 20001-29999 sorszámig tarthat.

**PADWEB00001001 Módosítás oka**

A mező kitöltése kötelező, itt kell röviden leírni a feltöltött adatok, kondíciók változtatásának indokát. Új termék esetén az „Új termék”, értékesítés megszüntetése esetén az „Értékesítés megszüntetése” kifejezést szükséges feltüntetni.

**PADWEB00001002 Publikáció kért dátuma**

Dátum mező, azt szükséges megadni, hogy mely napon jelenjen meg az MNB által a 144/2018. (VIII. 13.) Korm. rendelet alapján működtetett összehasonlító weboldalon (a továbbiakban: összehasonlító weboldal) a fizetési számla vagy a frissített adattartalom.

**PADWEB00001003 Értékesítés megszüntetésének dátuma**

Dátum mező, azt szükséges megadni, hogy egy élő termékkóddal rendelkező termék mely napon kerüljön le az összehasonlító weboldalról. A Publikáció kért dátuma és az Értékesítés megszüntetésének dátuma meg kell, hogy egyezzen.

**PADWEB000010041 A fizetési számla neve**

A fizetési számla/számlacsomag Hirdetmény szerinti elnevezését, fantázianevét kell megadni.

**PADWEB000010042 Pénznem**

Annak a pénznemnek az ISO-kódját kell megadni, amelyben a pénzforgalmi szolgáltató az adott fizetési számlát vezeti.

**PADWEB000010043 Online számlanyitás**

A mezőt „igen” értékkel kell feltölteni, amennyiben a fizetési számla tényleges megnyitásához és a számlahasználat tényleges megkezdéséhez nem szükséges a fogyasztónak a pénzforgalmi szolgáltató ügyintézője előtti személyes megjelenése. Amennyiben a fizetési számla tényleges megnyitásához, illetve a számlahasználat megkezdéséhez a fogyasztónak személyesen meg kell jelennie a pénzforgalmi szolgáltató ügyintézője előtt, „nem” értéket kell megadni.

**PADWEB000010044 Diákszámla**

A mezőt „igen” értékkel kell feltölteni, amennyiben a fizetési számlát gyermekek, diákok, olyan fiatalok vehetik igénybe, akik életkoruk, illetve státuszuk alapján a Hirdetmény szerint jogosultak ilyen típusú fizetési számlát igénybe venni. Ha az adott fizetési számla nem Diákszámla, „nem” értéket kell megadni.

**PADWEB000010045 Alapszámla**

A mezőt „igen” értékkel kell feltölteni, amennyiben a fizetési számla megfelel a 262/2016. (VIII. 31.) Korm. rendelet előírásainak, egyéb esetben a „nem” értéket kell megadni.

**PADWEB0000100461** **Igénybevétel minimum feltételei (1)**

Ebben a mezőben kell röviden, tömören leírni a szerződéskötéshez szükséges, a fogyasztó részéről teljesítendő vagy vállalandó feltételeket.

**PADWEB0000100462 Igénybevétel minimum feltételei (2)**

Indokolt esetben az előző mezőhöz kapcsolódó, 500 karaktert meghaladó információ ebben a mezőben folytatható.

**PADWEB000010047 URL hivatkozások; Technikai adatok**

Az adott termékhez kapcsolódó Árfolyam, Hirdetmény online elérhetőségét szükséges megadni.

**2.2. Számlavezetés**

**PADWEB00001005101 Kedvezmény nélküli számlavezetési és csomagdíj elektronikus kivonattal**

és

**PADWEB00001005102 Kedvezmény nélküli számlavezetési és csomagdíj papír alapú kivonattal**

Az a1) Díjtípus részletező mezőben kell megadni a díjfelszámítás gyakoriságát (Havi díj, Negyedéves díj stb.), az a2) Díjtípus részletező mezőben a „Teljes éves díj” szöveget szükséges megadni, további kiegészítésre nincs lehetőség.

**PADWEB00001005103 A számlavezetési díj a következőkből álló szolgáltatáscsomagot tartalmazza:**

A számlavezetési és csomagdíjban foglalt, a számlavezetési szolgáltatás mellett igénybe vehető további szolgáltatás típusokat kell megadni.

Ha a számlavezetési díj nem tartalmaz egyéb Díjtípusba tartozó szolgáltatást (csak a számlavezetést), a b1) Díj összege mezőben az ’- írásjelkombinációt kell alkalmazni.

A csomagban foglalt szolgáltatásokat úgy kell megadni, hogy egy plusz Egyedi jellemző, egy a csomagban foglalt szolgáltatást tartalmazzon.

Tekintettel arra, hogy a díjakat a csomagdíj tartalmazza, a b1)-b20) Díj összege mezőket 0 Ft értékkel (devizaszámla esetén a devizaszámla pénznemében, illetve a Hirdetmény szerinti pénznem megadásával, 0 értékkel) kell feltölteni.

**PADWEB00001005104 A kereten felül igénybe vett szolgáltatásokért a pénzforgalmi szolgáltató külön díjat számít fel**

Az adatmezőt „igen” értékkel kell feltölteni, amennyiben a szolgáltatáscsomag keretét meghaladó szolgáltatás(ok)ért külön díj kerül felszámításra. A mezőt „nem” értékkel kell feltölteni, amennyiben nem kapcsolódik szolgáltatáscsomag az adott fizetési számlához, vagy a szolgáltatáscsomag keretét meghaladó szolgáltatás(ok)ért nem kerül külön díj felszámításra.

**PADWEB00001005105 Számlazárás díja**

A fizetési számla, számlacsomag megszüntetéséhez kapcsolódó díj(ak) mértékét kell megadni. Amennyiben különböző feltételek esetén eltérő a számlazárás díja, több Egyedi jellemző mezőpár töltendő ki.

**PADWEB00001005106 Számlaváltás díja**

A pénzforgalmi szolgáltatón belüli fizetési számla, fizetési számlacsomag váltás esetén fizetendő díj mértékét kell megadni. Amennyiben különböző feltételek esetén eltérő a számlaváltás díja, több Egyedi jellemző mezőpár töltendő ki.

**PADWEB00001005107 Látra szóló éves kamatláb**

A fizetési számlán le nem kötött egyenlegre vonatkozó, éves látra szóló kamatláb mértékét kell megadni %-ban, két tizedesjegy pontossággal.

**PADWEB00001005108 EBKM értéke**

Az EBKM értékét kell megadni %-ban, két tizedesjegy pontossággal.

**2.3. Internetbanki és mobilalkalmazási szolgáltatás**

**PADWEB0000100521 Internetbank, mobilbank, online szolgáltatás havi és éves díja**

Az elektronikus bankolási lehetőségeket, az elérhető alkalmazásokat kell bemutatni. A díjtípusokat meg kell bontani, amennyiben az eltérő alkalmazásokra eltérő díjak kerülnek felszámításra. Az eltérő alkalmazásokhoz a Havi díj és a Teljes éves díj is megadandó.

Amennyiben több eltérő alkalmazáshoz egyetlen díj kapcsolódik, a Díjtípus részletező mezőben felsorolásszerűen kell megadni az információt.

**2.4. SMS-szolgáltatás**

**PADWEB0000100531 Aláíró SMS üzenet díja (db)**

A fizetési számla, illetve a kapcsolódó bankkártya tranzakciók végrehajtásához szükséges egyszerhasználatos jelszót tartalmazó üzenetek típusát és díját kell bemutatni.

Amennyiben több eltérő jellegű aláíró SMS-hez egyetlen díj kapcsolódik, felsorolásszerűen kell megadni az információt.

Amennyiben különböző feltételek esetén eltérő a díj, illetve többféle (fantázianevű) aláíró SMS alkalmazására kerül sor, ezeket külön mezőben kell feltüntetni. Amennyiben az Aláíró SMS fantázianéven található a Hirdetményben, a beazonosíthatóság érdekében a Díjtípus részletező mezőben kell ezt megadni.

**PADWEB0000100532 Értesítő/egyéb sms díja (db)**

A fizetési számla, illetve a kapcsolódó bankkártya használattal összefüggő olyan üzenet típusokat kell feltüntetni, amelyek a számlaegyenlegről, különböző tranzakciókról vagy valamely szolgáltatás igénybevételéről tartalmaznak értesítést, és nem minősülnek aláíró SMS-nek.

Amennyiben több eltérő jellegű értesítős SMS-hez egyetlen díj kapcsolódik, felsorolásszerűen kell megadni az információt.

Amennyiben különböző jellegű, fantázianevű értesítések esetén eltérő a Díj, vagy többféle eltérő díjú SMS alkalmazására kerül sor, ezeket külön mezőben kell feltüntetni. Amennyiben az értesítő vagy egyéb jellegű SMS fantázianéven található a Hirdetményben, a beazonosíthatóság érdekében a Díjtípus részletező mezőben kell ezt megadni.

**PADWEB0000100533 SMS-szolgáltatás/csomag díja**

A Díjrészletező mezőkben kell megadni, ha az SMS-szolgáltatás igénybevétele havi előfizetési díjhoz kötött, illetve, ha csomagban is igénybe vehető a szolgáltatás.

A különböző tartalmú, fantázianevű és eltérő díjú értesítés típusokat külön mezőben kell megadni úgy, hogy először a Havi díj, ezt követően a Teljes éves díj kerüljön feltüntetésre.

**2.5. Telefonos banki szolgáltatás**

**PADWEB0000100541 Telebank szolgáltatás havi díja és teljes éves** **díja**

Ha a telefonos banki szolgáltatás igénybevétele havi előfizetési díjhoz kötött, a Díjtípus részletező a1) mezőben a Havi díj szöveget, az a2) mezőben a Teljes éves díj szöveget szükséges beírni.

**PADWEB0000100542 Telebank szolgáltatás eseti díja**

A b1)-b5) Díj mezőben a megfelelő eseti díj összegét kell beírni.

**2.6. Átutalás belföldön forintban**

A megbízás benyújtásának csatornája alapján, az eseti megbízás teljesítésének díja:

**PADWEB0000100611 Számlavezetőn kívülre elektronikusan**

Amennyiben a pénzforgalmi szolgáltató eltérő díjat számít fel a legfeljebb 10 millió Ft összegű, azonnali elszámolás keretében teljesített, és a 10 millió Ft összeget meghaladó átutalási megbízás teljesítése esetén, itt szükséges megadni.

A mezők kitöltése során először az azonnali átutalási megbízásért felszámítható díjakat, ezt követően az egyéb megbízásért felszámítható díjat kell megadni.

**PADWEB0000100612 Számlavezetőn kívülre telefonon**

Az átutalási megbízás emberi beavatkozást igénylő feldolgozása (ügyintéző közreműködésével, nem az azonnali elszámolás keretében teljesített megbízás) esetén felszámított díjat kell megadni. Amennyiben többféle díj kerülhet felszámításra, akkor a legmagasabbat kell megadni.

**PADWEB0000100613 Számlavezetőn kívülre papír alapon (fiókban)**

Amennyiben többféle díj kerülhet felszámításra, akkor a legmagasabbat kell megadni.

**PADWEB0000100614 Számlavezetőn belül elektronikusan**

A fogyasztó nem saját fizetési számlái közötti, eseti átutalásra vonatkozó adatokat szükséges megadni.

Amennyiben a pénzforgalmi szolgáltató eltérő díjat számít fel a legfeljebb 10 millió Ft összegű, az azonnali elszámolás keretében teljesített, és a 10 millió Ft összeget meghaladó átutalási megbízás teljesítése esetén, itt szükséges megadni.

A mezők kitöltése során először az azonnali elszámolás feltételeinek megfelelő megbízás során felszámítható díjakat, ezt követően az azonnali elszámolás feltételeinek meg nem felelő megbízás során felszámítható díjat kell megadni.

**PADWEB0000100615 Számlavezetőn belül telefonon**

A fogyasztó nem saját fizetési számlái közötti átutalásra vonatkozó adatokat szükséges megadni.

Az átutalási megbízás emberi beavatkozást igénylő feldolgozása (ügyintéző közreműködésével, nem az azonnali elszámolás keretében teljesített megbízás) esetén felszámított díjat kell megadni. Amennyiben többféle díj kerülhet felszámításra, akkor a legmagasabbat kell megadni.

**PADWEB0000100616 Számlavezetőn belül papír alapon (fiókban)**

A fogyasztó nem saját fizetési számlái közötti átutalásra vonatkozó adatokat szükséges megadni. Amennyiben többféle díj kerülhet felszámításra, akkor a legmagasabbat kell megadni.

**2.7. Rendszeres átutalás**

A **PADWEB0000100621-PADWEB0000100626** sorkódú mezőkben – a megbízás benyújtásának csatornája alapján – a rendszeres átutalási megbízás teljesítésének díjára vonatkozó adatok jelentendők, a 2.6. pontban foglalt kitöltési előírások megfelelő alkalmazásával.

**2.8. Beszedés**

A **PADWEB0000100631-PADWEB0000100636** sorkódú mezőkben – amegbízás benyújtásának csatornája alapján – a beszedési megbízás teljesítésének díjára vonatkozó adatok jelentendők, a 2.6. pontban foglalt kitöltési előírások megfelelő alkalmazásával.

**2.9. Átutalás euróban (SEPA)**

Az I. 2.3.-2.6. pontban foglaltakat figyelembe véve az euróban történő SEPA átutalásokra vonatkozó kiegészítő információkat szükséges megadni.

Forintban vezetett fizetési számla esetén kiegészítő információ lehet, hogy forint fizetési számláról konverzióval hajtható végre a tranzakció. Számlavezetőn kívüli és számlavezetőn belüli díj megadására is szükség lehet (ha szükséges, ebben a sorrendben kell feltüntetni).

Deviza fizetési számla esetén a számla pénznemétől függően konverzióval vagy konverzió nélküli, számlavezetőn kívüli és számlavezetőn belüli díj megadására is szükség lehet (ha szükséges, ebben a sorrendben kell feltüntetni).

A **PADWEB0000100641- PADWEB0000100646** sorkódúmezőkben – amegbízás benyújtásának csatornája alapján – a SEPA átutalási megbízás teljesítésének díjára vonatkozó adatok jelentendők, a 2.6. pontban foglalt kitöltési előírások megfelelő alkalmazásával.

**2.10. Átutalás egyéb devizában**

Az I. 2.3.-2.6. pontban foglaltakat figyelembe véve a nem SEPA devizaátutalásokra vonatkozó kiegészítő információkat szükséges megadni.

Forintban vezetett fizetési számla esetén kiegészítő információ lehet, hogy forint fizetési számláról konverzióval hajtható végre a tranzakció. Számlavezetőn kívüli és számlavezetőn belüli díj megadására is szükség lehet (ha szükséges, ebben a sorrendben kell feltüntetni), valamint EGT-állam vagy nem EGT-állam pénznemében, EU- vagy nem EU-tagállamba hajtandó végre a tranzakció.

Deviza fizetési számla esetén a számla pénznemétől függően konverzióval vagy konverzió nélküli, számlavezetőn kívüli és számlavezetőn belüli díj megadására is szükség lehet (ha szükséges, ebben a sorrendben kell feltüntetni), valamint az EGT-állam vagy nem EGT-állam pénznemének, illetve a célországnak – EU- vagy nem EU-tagállam – is jelentősége lehet.

A **PADWEB0000100651-PADWEB0000100656** sorkódúmezőkben – amegbízás benyújtásának csatornája alapján – a nem SEPA deviza átutalási megbízás teljesítésének díjára vonatkozó adatok jelentendők, a 2.6. pontban foglalt kitöltési előírások megfelelő alkalmazásával.

**2.11. Deviza jóváírás**

A **PADWEB0000100661-PADWEB0000100664** sorkódú mezőkbenakülföldről, illetve belföldről más pénzforgalmi szolgáltatón keresztül az ügyfél fizetési számlájának javára beérkező deviza tételekre vonatkozóan felszámított díjhoz kapcsolódó információkat szükséges megadni. Amennyiben többféle díj kerülhet felszámításra, akkor a legmagasabbat kell megadni.

**2.12. Betétikártya-szolgáltatás**

A blokkot kizárólag akkor kell adattal feltölteni, amennyiben az adott fizetési számlához kapcsolódik betéti bankkártya. Ellenkező esetben az „A fizetési számlához kapcsolódó betétikártya neve” mellett az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a további díjtípusok a1) mezőit üresen kell hagyni, a b1) mezőket az ’- írásjelkombinációval szükséges feltölteni.

Az Egyedi jellemző 1 blokkban a fizetési számlához igényelhető, a második évtől legalacsonyabb éves díjú betéti bankkártya adatait kell megadni. Amennyiben az adott fizetési számlához többféle bankkártya is igényelhető, a legalacsonyabb díjútól a legdrágább felé haladva kell feltölteni az egyes kártyákhoz tartozó adatokat.

Amennyiben több olyan betéti bankkártya vehető igénybe, amelynek második évtől fizetendő éves kártyadíja megegyezik, akkor a gyakrabban igényelt betéti bankkártya adatait kell sorrendben előbb feltölteni.

**PADWEB0000100711 A fizetési számlához kapcsolódó betétikártya neve**

A Díjtípus részletező mezőben a fizetési számlához kapcsolódó betéti bankkártya Hirdetményben szereplő elnevezését (fantázianevét) kell megadni. A Díj összege mezőbe nem tölthető adat.

**2.13. Hitelkártya-szolgáltatás**

A blokkot kizárólag akkor kell adattal feltölteni, amennyiben az adott fizetési számlához kapcsolódik hitelkártya. Ellenkező esetben az „A fizetési számlához kapcsolódó hitelkártya neve” mellett az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a további díjtípusok a1) mezőit üresen kell hagyni, a b1) mezőket az ’- írásjelkombinációval szükséges feltölteni.

**PADWEB00001007201 A fizetési számlához kapcsolódó hitelkártya neve**

Az a1) Díjtípus részletező mezőben a fizetési számlához kapcsolódó hitelkártya Hirdetményben szereplő elnevezését (fantázianevét) kell megadni. Abban az esetben, ha a fizetési számlához többféle hitelkártya is igénybe vehető, közülük a hitelkártyahasználatához köthetően felszámítható, a Thmr. 9. §-a szerint meghatározott, legmagasabb THM értékűt kell megadni. Amennyiben több olyan hitelkártya vehető igénybe, amely THM értéke megegyezik, akkor ezek közül az adott fizetési számlához a legtöbbször igényelt hitelkártyát kell megadni. A b1) Díj összege mezőbe nem tölthető adat.

**PADWEB00001007205 Hitelkamat éves mértéke**

Amennyiben a vásárlási és készpénzfelvételi tranzakciók hitelkamata eltérő, először a vásárlási, ezt követően a készpénzfelvételre vonatkozó adatokat kell megadni.

A b1)-b4) Díj mezőben a hitelkamat éves mértékét kell megadni %-ban, két tizedesjegy pontossággal.

**PADWEB00001007206 Kereskedelmi kommunikációban szereplő THM**

Az a1)-a4) Díjtípus részletező mezőben külön sorban kell megadni, amennyiben a vásárlási és készpénzfelvételi tranzakciók THM értéke eltérő, vagy ha a THM meghatározása speciális feltétel szerint történik. Először a vásárlási, ezt követően a készpénzfelvételre vonatkozó adatokat kell megadni, amennyiben eltérnek.

A b1)-b4) Díj mezőben a THM értékét kell megadni %-ban, legalább egy tizedesjegy pontossággal.

**PADWEB00001007207 Késedelmi kamat éves mértéke**

A b1) Díj mezőben a felszámítható késedelmi kamat mértékét kell megadni %-ban, két tizedesjegy pontossággal.

**2.14. Betéti- vagy hitelkártyával történő vásárlás belföldön**

A blokkot kizárólag akkor kell adattal feltölteni, amennyiben az adott fizetési számlához kapcsolódik betéti- vagy hitelkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

**PADWEB0000100731 Betéti kártyával történő vásárlás belföldön**

és

**PADWEB0000100732 Hitelkártyával történő vásárlás belföldön**

Amennyiben kereskedőnél történő vásárlás vagy ATM-en történő vásárlás esetén eltérő a díj, a kereskedőnél történő vásárlás díját kell megadni.

**2.15. Betéti- vagy hitelkártyával történő vásárlás külföldön**

A blokkot kizárólag akkor kell adattal feltölteni, amennyiben az adott fizetési számlához kapcsolódik betéti- vagy hitelkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

**PADWEB0000100741 Betéti kártyával történő vásárlás külföldön**

és

**PADWEB0000100742 Hitelkártyával történő vásárlás külföldön**

Amennyiben kereskedőnél történő vásárlás vagy ATM-en történő vásárlás esetén eltérő a díj, a kereskedőnél történő vásárlás díját kell megadni.

**2.16. Készpénzfelvétel belföldön**

A készpénzfelvétel betéti-, illetve hitelkártyával mezőket kizárólag akkor kell adattal feltölteni, amennyiben az adott fizetési számlához kapcsolódik betéti-, illetve hitelkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

**PADWEB00001007501 Bankkártya nélkül fiókban**

A betéti- vagy hitelkártya nélküli belföldi, saját-, illetve más pénzforgalmi szolgáltató fiókjában történő készpénzfelvétel díjával összefüggő információk megadása szükséges.

Amennyiben a díjak megegyeznek, egyetlen sorban, felsorolásszerűen lehet azokat megadni. Ha a díjak eltérnek, először a saját fióki, ezt követően a más pénzforgalmi szolgáltató fiókjában történő készpénzfelvétel díját kell megadni.

**PADWEB00001007503 Betéti bankkártyával idegen ATM-ből**

Az Egyedi jellemző 1 mezőkben az idegen ATM-ből, az Egyedi jellemző 2 mezőkben a pénzforgalmi szolgáltató csoportja által üzemeltetett ATM-ből történő készpénzfelvételre vonatkozó adatokat kell megadni, amennyiben a díj eltérő.

**PADWEB00001007505 Betéti bankkártyával idegen fiókban**

Az Egyedi jellemző 1 mezőkben a más pénzforgalmi szolgáltató fiókjában, az Egyedi jellemző 2 mezőkben a csoporton belüli fiókban történő készpénzfelvételre vonatkozó adatokat kell megadni, amennyiben a díj eltérő.

**2.17. Készpénzfelvétel külföldön**

A mezőket kizárólag akkor kell adattal feltölteni, amennyiben az adott fizetési számlához kapcsolódik betéti- vagy hitelkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

**2.18. Készpénzbefizetés belföldön**

**PADWEB0000100771 Forint készpénzbefizetés saját ATM-be**

A mezőt kizárólag akkor kell adattal feltölteni, amennyiben az adott fizetési számlához kapcsolódik bankkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

Amennyiben eltér a borítékos és nem borítékos befizetés díja, úgy először a nem borítékos, ezt követően a borítékos befizetés díját kell megadni. A Díjtípus részletező mezőkben szövegesen kell megadni, hogy mely típusra vonatkozik a díj.

**PADWEB0000100772 Forint készpénzbefizetés saját fiókban**

A saját fiókban végrehajtott, normál darabszámú (nem nagy darabszámú), forint számlára történő készpénzbefizetésre vonatkozó információkat kell megadni.

**PADWEB0000100773 Forint készpénzbefizetés idegen fiókban**

A más pénzforgalmi szolgáltató fiókjában, forint számlára történő készpénzbefizetéshez kapcsolódó információkat kell feltüntetni.

**PADWEB0000100774 Forint befizetés postán POS-on**

A mezőt kizárólag akkor kell adattal feltölteni, amennyiben az adott fizetési számlához kapcsolódik bankkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

A betéti bankkártyával végzett, belföldi postán POS-on végrehajtott, forint számlára történő befizetéshez kapcsolódó információt kell megadni.

**2.19. Folyószámlahitel**

A blokkot kizárólag akkor kell adattal feltölteni, amennyiben az adott fizetési számlához igényelhető folyószámlahitel. Ellenkező esetben az „Az igényelhető folyószámlahitel neve” mellett az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a további díjtípusok a1) mezőit üresen kell hagyni, a b1) mezőket az ’- írásjelkombinációval szükséges feltölteni.

**PADWEB0000100811 Az igényelhető folyószámlahitel neve**

A fizetési számlához igényelhető folyószámlahitel Hirdetményben szereplő elnevezését (fantázianevét) az a1) Díjtípus részletező mezőben kell megadni. Abban az esetben, ha a fizetési számlához többféle folyószámlahitel konstrukció is igényelhető, közülük a Thmr. 9. §-a szerint meghatározott, legmagasabb THM értékűt kell megadni. Amennyiben több olyan folyószámlahitel konstrukció vehető igénybe, amelynek THM értéke megegyezik, akkor az adott fizetési számlához a legtöbbet igényelt folyószámlahitelt kell megadni.

**PADWEB0000100812 Hitelkamat éves mértéke**

A b1) Díj összege mezőben a hitelkamat éves mértékét kell megadni %-ban, legalább két tizedesjegy pontossággal.

**PADWEB0000100813 Kereskedelmi kommunikációban szereplő THM értéke**

A b1) Díj összege mezőben a THM értékét kell megadni %-ban, legalább egy tizedesjegy pontossággal.

**PADWEB0000100817 Késedelmi kamat éves mértéke**

Amennyiben a tőkére, kamatra, díjra eltérő mértékű késedelmi kamat kerül felszámításra, a legmagasabb értékűt kell megadni.

A b1) Díj összege mezőben a felszámítható késedelmi kamat mértékét kell megadni %-ban, két tizedesjegy pontossággal.

**2.20. Limitmódosítás**

A blokkot kizárólag akkor kell adattal feltölteni, amennyiben az adott fizetési számlához kapcsolódik bankkártya. Ellenkező esetben az a1) Díjtípus részletező mezőben az „A szolgáltatás nem áll rendelkezésre” szöveget szükséges feltüntetni. Ebben az esetben a b1) Díj összege mezőt az ’- írásjelkombinációval szükséges feltölteni.

A bankkártyás fizetések összegére, darabszámára, illetve az ATM-ből történő készpénzfelvétel összegére, darabszámára vonatkozó korlátozások módosítására vonatkozó információt kell megadni.

**2.21. Igazolások kiállítása és rendelkezésre bocsátása**

**PADWEB0000100921 Postai úton kiküldött rendszeres havi bankszámlakivonat másolata papír alapon**

Amennyiben a számlakivonat eredeti példányának megküldése és a másolat kikérésének időpontja között eltelt idő befolyásolja a fizetendő díj mértékét, az erre vonatkozó információt itt kell megadni.

**PADWEB0000100924 Egyéb igazolás**

Az egyéb igazolások között lehet megadni, ha a pénzforgalmi szolgáltató tapasztalata alapján van olyan igazolás típus, amelyeket a blokkban nem nevesített típusokon kívül a leggyakrabban igényelnek a fogyasztók.